Diari Oficial de la Generalitat Valenciana


Sumari del DOGV 3731, del 14-04-2000 (2000/2633)

Recurs ordinari amb el número de referència interna R-176/1999. Notificació.
----------------------------------------------------------------------------

### Dades del document

Número de DOGV
:   3731

Data del DOGV
:   14-04-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2633


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Recurs ordinari amb el número de referència interna R-176/1999. Notificació. [2000/Q2633]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, notifiquem al senyor Antonio Lara Bautista, representant de Promociones y Construcciones Loar, SL, avinguda de Borriana, 15, 3 (12555 Castelló de la Plana) la resolució del recurs ordinari amb el número de referència interna R-176/1999.
  
«Resolució
  
Examinats els recursos ordinaris formulats pel senyor Manuel Romaní Suay i pel senyor Enrique Corujo Gabaldón en representació del senyor Juan Manuel Requena Puertas contra la resolució del Servei Territorial d'Arquitectura i Habitatge de Castelló en l'expedient de construcció número 12/1/0024/1990.
  
Antecedents de fet
  
1. La senyora Elisa Dols Gimeno i el senyor Mateo Delgado Sancho van presentar una denúncia davant del Servei Territorial d'Arquitectura i Habitatge de Castelló per deficiències constructives en els habitatges de protecció oficial situats a Castelló de la Plana, carrer de Juan Ramón Jiménez, número 20, on va ser enviat un perit de l'organisme esmentat el qual va emetre un informe, d'acord amb el qual es va incoar un expedient sancionador contra la promotora, constructora, així com contra els facultatius de l'obra, amb trasllat del plec de càrrecs corresponent.
  
2. L'instructor de l'expedient sancionador va dictar proposta de resolució en la qual considerava provat que s'havien comés dues infraccions molt greus de l'article 153.c.4 i 6 del Reglament d'Habitatges de Protecció de Oficial, proposava la imposició de dues sancions pecuniàries de 250.000 pessetes a cadascun dels expedientats, així com l'ordre d'obres a la promotora d'esmena de les deficiències recollides en el plec de càrrecs.
  
3. El cap del Servei Territorial va dictar resolució en la qual modificava la proposta i considerava provat que s'havia comés una infracció molt greu de l'article 153.c.6 del Reglament d'Habitatges de Protecció Oficial, i imposava una multa de 250.000 pessetes a la promotora i constructora, i una de 100.000 pessetes a l'arquitecte i aparellador, amb l'ordre d'obres d'esmena de les deficiències a Promociones y Construcciones Loar, SL.
  
4. Contra la resolució esmentada van interposar dins del termini i en la forma que pertoca un recurs ordinari el senyor Manuel Romaní Suay i el senyor Enrique Corujo Gabaldón, en representació del senyor Juan Manuel Requena Puertas, amb les al·legacions que consten en aquests i que es donen ací per reproduïdes a fi de ser breus.
  
Fonaments de dret
  
1. Aquesta direcció general és competent per a la resolució del present recurs ordinari, tant pel que estableixen els articles 114 i 116 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i del PAC), com pel que estableix el Decret 32/1998, de 31 de març, del Govern Valencià (DOGV número 3.218, de 6 d'abril).
  
2. El que disposen els articles 107, 110, 114, 115, 116 i 117 de la LRJAP i del PAC, quant a l'admissió i tramitació del recurs ordinari.
  
3. Sol·liciten els recurrents que es revoque i deixe sense efecte la resolució objecte de recurs per la caducitat de l'expedient segons l'article 20.6 del Reial Decret 1.398/1993, de 4 d'agost, en relació amb l'article 43.4 de la Llei 30/1992, de 26 de novembre, així com la inexistència d'infracció i la necessitat de demostrar la culpabilitat ja que no hi ha prova; la nul·litat de ple dret per inaplicació de l'article 62.e de la LRJAP i del PAC, ja que no ha realitzat l'administració els actes mínims necessaris per a la comprovació dels fets; la vulneració del principi de presumpció d'innocència, vigència del principi de personalitat de les sancions i improcedència de solidaritat en el dret administratiu sancionador i l'exigència de dol o culpabilitat.
  
4. Quant a la caducitat al·legada aquesta no existeix ja que als expedients sancionadors iniciats a instància de part com en el present cas que va ser per denúncia, encara que l'acte formal de l'acord d'incoació ho efectue el cap del Servei Territorial per impuls de la sol·licitud dels denunciants, se'ls aplica quant als terminis l'article 43.1 de l'al·ludida Llei 30/1992 en relació amb l'article 20.6 últim paràgraf del Reial Decret 1.398/1993, de 4 d'agost, atés que l'article 43.4 d'aquesta es refereix exclusivament als expedients sancionadors incoats d'ofici (ss dels Tribunal Superior de Justícia de La Rioja de 20 de juny i 10 de febrer de 1997, de Múrcia de 18 de desembre de 1996 i 2 de juliol de 1997, de Catalunya i Navarra de 6 de juny de 1996 i 30 de juny de 1994, respectivament), és a dir, quan no hi ha tercers, sinó únicament l'administració i l'expedientat, cosa que no passa en aquest assumpte.
  
5. Pel que fa al fons de l'assumpte, consta en l'informe pericial d'11 de juny de 1997, que fa referència a les fuites de gasos fecals en les cambres de bany que ?no apareixen en la coberta les canonades de ventilació dels baixants, la qual cosa poguera ser causa del desifonament del sistema d'evacuació?, aquesta omissió en la construcció de l'edifici que vulnera el que disposen les Normes d'Habitabilitat i Disseny de la Comunitat Valenciana, HD 1991, en els articles 2.6 i 2.22 que fa referència a la ventilació i confort higrotèrmic, així com l'exigència sobre salubritat en l'annex III, (informe del perit del servei territorial d'11 d'abril de 1997) és la causa de les fuites de gasos fecals en les cambres de bany, resultat de la falta d'actuació diligent per part dels recurrents que van incomplir normes tan elementals en l'edificació, ja que el deure de vigilància els hi obliga, així com del promotor i constructor per l'obligació de construir com cal.
  
Aquests informes pericials tenen caràcter determinant per a la resolució de l'expedient, segons l'article 17.3 i 4 del Reial Decret 1398/1993, de 4 d'agost, pel qual s'aprova el Reglament per a l'Exercici de la Potestat Sancionadora, i en conseqüència queda provada que s'ha comés la infracció imputada atés que hi ha relació causa efecte entre la conducta dels imputats i el resultat de la deficiència constructiva.
  
Quant a la solidaritat al·legada, no es produeix ja que les sancions són independents atés que es considera que cadascun dels imputats és autor d'una infracció molt greu de l'article 153.c.6 del Reglament d'Habitatges de Protecció Oficial.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la divisió de promoció privada, resolc:
  
Desestimar els recursos ordinaris formulats pel senyor Manuel Romaní Suay i pel senyor Enrique Corujo Gabaldón, en representació del senyor Juan Manuel Requena Puertas, contra resolució del Servei Territorial d'Arquitectura i Habitatge de Castelló, de 6 de juliol de 1998, que queda confirmada.
  
Contra aquesta resolució, que exhaureix la via administrativa, es podrà interposar un recurs contenciós administratiu, davant del Jutjat Contenciós Administratiu de Castelló, en el termini de dos mesos, comptadors des de l'endemà de la notificació d'aquesta, d'acord amb els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que puga interposar qualsevol altre recurs que estime oportú.
  
València, 28 de juliol de 1999.- El director general d'Arquitectura i Habitatge: José M.ª García Zarco».